יאיר גלילי

יאיר גלילי (נולד ב-10 ביולי 1970) הוא פרופסור למדעי ההתנהגות ומרצה בכיר לתקשורת ופסיכולוגיה במרכז הבינתחומי הרצליה (אוניברסיטת רייכמן). עמית בכיר במכון למדיניות נגד טרור (ICT); מייסד וראש יחידת המחקר בהתאחדות לכדורגל בישראל (IFA) וחבר בוועדת רישוי מועדונים של איגוד הכדורגל האירופאי אופ"א. כמו כן, משמש סא״ל (מיל.) גלילי, כיועץ ארגוני בכיר וראש מערך המיון במרכז כושר קרבי בצה"ל.

ביוגרפיה 
גלילי הוא נינו של הרב קופל ויסוקר, ראש הוועד הראשון של פתח תקווה (1898). נולד וגדל בעיר, והתחנך בבתי הספר עין גנים וברנר. שירת בצה"ל כקצין במגוון יחידות שדה ומינהלה. בשנת 1999 הגיש את עבודת הדוקטורט שלו לקנט שירד (Sheard) ואריק דנינג (Dunning) במכון לחקר הספורט והחברה באוניברסיטת לסטר, בריטניה.

שימש במשך כ-15 שנים כחבר סגל, מרצה ודיקאן המכללה לחינוך גופני ומדעי הספורט במכון וינגייט. משמש כיום כסגן דיקאן וראש המעבדה לחקר הספורט, התקשורת והחברה בבית הספר לתקשורת וכחבר סגל בכיר בתוכנית התואר השני בפסיכולוגיה של הספורט בביה״ס לפסיכולוגיה, המרכז הבינתחומי הרצליה.

נשוי ואב לשלושה. מתגורר באבן יהודה.

תחומי מחקרו 
גלילי נחשב (יחד עם אמיר בן-פורת) לחלוץ בתחום חקר הסוציולוגיה של הספורט והפעילות הגופנית בישראל. ספרי הלימוד שלו (עם בן-פורת ורוני לידור) ”במגרש המשחקים” 2009 (לקורס "מבוא לספורט וחברה" ב) ו"ספורט, פוליטיקה וחברה בישראל" (Routledge, 2007) נחשבים לטקסטים המקיפים הראשונים על הספורט מנקודת מבט ישראלית.  

בשנת 2018, מחקרו על תופעת ״החנק תחת לחץ״ של שחקני נבא" (עם תלמידו לשעבר איליה מורגולוב) זכה לתהודה עולמית ובכלל זה בכתב העת ״ניו-יורקר״ ופורום הכלכלה העולמי. מחקריו משנת 2019 על כוחו התקשורתי והאקטיביזם החברתי, של הכדורסלן לברון ג'יימס לצד "אינטליגנציה מלאכותית ועיתונאות הספורט", זוכים לתהודה דומה. 

מחקריו העיקריים עוסקים בתחומים הבאים:
 היבטים פסיכו-חברתיים של פעילות גופנית וספורט.
 תקשורת הספורט.
 קבלת החלטות תחת לחץ בספורט.
 ספורט וטרור
 ספורט וטכנולוגיה.
 ספורט, מגדר ותקשורת.
מומחיות ומצוינות

מאמרים וספרים 
גלילי כתב וערך 7 ספרים ולמעלה מ-160 מאמרים שפיטים בכתבי עת אקדמיים בתחומים שונים הקשורים להיבטים התנהגותיים וחברתים של ספורט, פעילות גופנית ומאמץ.

מכהן החל משנת 2021 כעורך-חבר (Associate Editor) בכתב העת השווייצרי Frontiers in Psychology.

עורך וחבר המערכת המדעית (Editorial Board Member) של כתב העת Springer Nature Social Sciences.

עורך (Academic Editor) וחבר המערכת המדעית של כתב העת PLOS ONE. 

שימש כעורך-אורח של כתבי עת בינלאומיים רבים ובכללם: Frontiers in Psychology; American Behavioural Scientist, Television & New Media, Online Information Review

ספריו האחרונים הם:
Sport, Politics and Society in the Land of Israel: Past and Present London: Routledge (2009): Yair Galily, Amir Ben-Porat
במגרש המשחקים – ספורט וחברה בפתח המאה ה-21 - יאיר גלילי, רוני לידור ואמיר בן-פורת בהוצאת האוניברסיטה הפתוחה (2009).
ספורט ומגדר בחברה הישראלית: מאפיינים, זהויות ויצוגים - בעריכת יאיר גלילי, משה לוי ואילן תמיר, בהוצאת המרכז הבינתחומי הרצליה (2016)
Israeli Football: Culture, Politics and Identity. London: Routledge (2021) with Ilan Tamir
Galily, Y., Samuel, R. D., Tenenbaum, G., Filho, E., eds. (2021). The Psychology of Sport, Performance And Ethics. Lausanne: Frontiers 
מומחיות ומצוינות: מבט רב תחומי (עם גרשון טננבאום). הרצליה: המרכז הבינתחומי (2021).
The Munich Massacre: Contemporary Thoughts and Views on Sport and Terrorism from a Global Perspective (2023). With I. Tamir

קישורים חיצוניים 
 פרופ׳ יאיר גלילי, המעבדה לחקר הספורט התקשורת והחברה, באתר המרכז הבינתחומי הרצליה
 יאיר גלילי באתר גוגל סקולר Google Scholar
 מאמרים (טקסט-מלא) של יאיר גלילי באתר ResearchGate
 ״ספורט עושה מה שכל מדע עושה — מנסה לצפות את העתיד ולשפר אותו". דה-מרקר, 26 ביולי 2021
 ״המעבדה של פרופ' יאיר גלילי מאונ' רייכמן היא אצטדיוני הספורט, ויש לו כמה מסקנות מפתיעות״. ישראל היום 16 דצמ. 2022
 ״הפסיכולוגיה של הביצוע״ שיחה עם רועי כ״ץ במסגרת RUexperts 
 ״ניצחון הוא הרגל״ פודקאסט חמש אצבעות
 איך אירועי ספורט הפכו למוקד המרכזי של ארגוני הטרור?  (פודקאסט).

הערות שוליים

בוגרי תיכון ברנר
בוגרי אוניברסיטאות ומכללות בממלכה המאוחדת
סגני-אלופים בצה"ל
סגל המרכז הבינתחומי הרצליה: תקשורת
סגל המרכז הבינתחומי הרצליה: פסיכולוגיה
סגל אוניברסיטת רייכמן: תקשורת
סגל אוניברסיטת רייכמן: פסיכולוגיה
סוציולוגים ישראלים
ישראלים שנולדו ב-1970